CELEX: 62018TN0659
Language: et
Date: 2018-10-30 00:00:00
Title: Kohtuasi T-659/18: 30. oktoobril 2018 esitatud hagi – ZS versus EIP

7.1.2019   
            
            
               ET
            
            
               Euroopa Liidu Teataja
            
            
               C 4/41
            
         
      30. oktoobril 2018 esitatud hagi – ZS versus EIP
      (Kohtuasi T-659/18)
      (2019/C 4/54)
      Kohtumenetluse keel: inglise
      
         Pooled
      
      
         Hageja: ZS (esindaja: advokaat B. Maréchal)
      
         Kostja: Euroopa Investeerimispank
      
         Nõuded
      
      Hageja palub Üldkohtul:
      
                  —
               
               
                  tühistada EIP 27. septembri 2017. aasta ja 28. detsembri 2017. aasta otsused;
               
            
                  —
               
               
                  mõista hagejale tekitatud kahju eest välja täielik hüvitis.
               
            
                  —
               
               
                  Sellega seoses palub hageja mõista tema kasuks EIP-lt välja:
                  
                              —
                           
                           
                              30 000 eurot tasumata palgana 42 põhipuhkuse päeva eest ja 40,5 päeva eest TSA-As, mis kokku moodustab 82,5 puhkusepäeva;
                           
                        
                              —
                           
                           
                              30 000 euro suurune summa, mis tema tasudest lahkumisel õigusvastaselt maha arvati;
                           
                        
                              —
                           
                           
                              50 000 euro suurune summa ehk 3 %-line makse aastapalgast tööõnnetus- ja kutsehaiguskindlustusse (RCVP) kuni tavapärasesse pensioniikka jõudmiseni;
                           
                        
                              —
                           
                           
                              35 000 euro suurune hageja lisatasu;
                           
                        
                              —
                           
                           
                              15 000 euro suurune hüvitis hagejale tekitatud mittevaralise kahju eest;
                           
                        
                              —
                           
                           
                              õigusabikulud esialgses summas 15 000 eurot;
                           
                        
                              —
                           
                           
                              kõik kohtukulud ja muud kulud.
                           
                        
            
         Väited ja peamised argumendid
      
      Hagi põhjenduseks esitab hageja kaks väidet.
      
               
                  1.
               
               
                  Esimene väide, et hageja puudumised ei olnud põhjendamatud ning igal juhul oleks EIP pidanud reageerima varem, kuna puudumiste ajavahemik kestis viis aastat. Sellised väited ei võta arvesse hageja ja kostja suulisi kokkuleppeid ajakasutuse kaartide täitmise kohta. Peale selle puudub selleks, et tööandja tasaarvestab või arvab maha väidetavalt põhjendamatud puudumised hageja puhkusepäevadest või lahkumisel maksmisele kuuluvatest summadest, õiguslik alus.
               
            
               
                  2.
               
               
                  Teine väide, et kostja on hageja suhtes toime pannud mitmeid rikkumisi, mis kujutavad endast õigusvastaseid haldusakte – näiteks väited põhjendamatu puudumise kohta; 82,5 puhkusepäeva kaotus ilma õigusliku aluseta, mis lubaks tasaarvestust või mahaarvamist; nn põhjendamatu puudumise õigusvastane mahaarvamine lahkumisel maksmisele kuuluvast summast, mis ei hõlma tööõnnetus- ja kutsehaiguskindlustust (RCVP) –, mis tekitasid talle otse kahju ning täiendavat mittevaralist kahju.